Suvestinė redakcija nuo 2017-12-28

Įsakymas paskelbtas: TAR 2016-09-30, i. k. 2016-24311

LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL NEVYRIAUSYBINIŲ ORGANIZACIJŲ, VIENIJANČIŲ LIETUVOS RESPUBLIKOS NEPRIKLAUSOMYBĖS GYNĖJUS IR KITUS NUKENTĖJUSIUS

NUO 1991 M. SAUSIO 11–13 D. IR VĖLIAU VYKDYTOS SSRS AGRESIJOS ASMENIS, STIPRINIMO 2017–2019 METŲ VEIKSMŲ PLANO PATVIRTINIMO

2016 m. rugsėjo 30 d. Nr. A1-545

Vilnius

Vadovaudamasi Lietuvos Respublikos Vyriausybės 2010 m. kovo 24 d. nutarimu Nr. 330 „Dėl ministrams pavedamų valdymo sričių“ 1.6.6 papunkčiu ir Strateginio planavimo metodikos, patvirtintos Lietuvos Respublikos Vyriausybės 2002 m. birželio 6 d. nutarimu Nr. 827 „Dėl Strateginio planavimo metodikos patvirtinimo“, 4.3.5 papunkčiu ir atsižvelgdama į 2014–2020 metų nacionalinės pažangos programos, patvirtintos Lietuvos Respublikos Vyriausybės 2012 m. lapkričio 28 d. nutarimu Nr. 1482 „Dėl 2014–2020 metų nacionalinės pažangos programos patvirtinimo“, 2 prioriteto „Veikli ir solidari visuomenė“ 2.2 tikslo „Didinti bendruomenių ir nevyriausybinių organizacijų vaidmenį“ uždavinius:

1.	T v i r t i n u Nevyriausybinių organizacijų, vienijančių Lietuvos Respublikos nepriklausomybės gynėjus ir kitus nukentėjusius nuo 1991 m. sausio 11–13 d. ir vėliau vykdytos SSRS agresijos asmenis, stiprinimo 2017–2019 metų veiksmų planą (pridedama).

2.	P a v e d u šio įsakymo vykdymo kontrolę viceministrui pagal veiklos sritį.

Socialinės apsaugos ir darbo ministrė	Algimanta Pabedinskienė

PATVIRTINTA

Lietuvos Respublikos socialinės apsaugos

ir darbo ministro 2016 m. rugsėjo 30 d. įsakymu Nr. A1-545

NEVYRIAUSYBINIŲ ORGANIZACIJŲ, VIENIJANČIŲ LIETUVOS RESPUBLIKOS NEPRIKLAUSOMYBĖS GYNĖJUS IR KITUS NUKENTĖJUSIUS NUO 1991 M. SAUSIO

11–13 D. IR VĖLIAU VYKDYTOS SSRS AGRESIJOS ASMENIS, STIPRINIMO

2017–2019 METŲ VEIKSMŲ PLANAS

I SKYRIUS

BENDROSIOS NUOSTATOS

1.	Nevyriausybinių organizacijų, vienijančių Lietuvos Respublikos nepriklausomybės gynėjus ir kitus nukentėjusius nuo 1991 m. sausio 11–13 d. ir vėliau vykdytos SSRS agresijos asmenis, stiprinimo 2017–2019 metų veiksmų plano (toliau – Veiksmų planas) paskirtis – sudaryti sąlygas ilgalaikiam nevyriausybinių organizacijų, vienijančių Lietuvos Respublikos nepriklausomybės gynėjus ir kitus nukentėjusius nuo 1991 m. sausio 11–13 d. ir vėliau vykdytos SSRS agresijos asmenis, telkimuisi ir bendradarbiavimui.

2. Veiksmų plane vartojamos sąvokos atitinka Lietuvos Respublikos nepriklausomybės gynėjų ir kitų nukentėjusių nuo 1991 m. sausio 11–13 d. ir vėliau vykdytos SSRS agresijos asmenų teisinio statuso pripažinimo įstatyme vartojamas sąvokas.

3. Veiksmų planas parengtas siekiant įgyvendinti 2014–2020 m. nacionalinės pažangos

programos, patvirtintos Lietuvos Respublikos Vyriausybės 2012 m. lapkričio 28 d. nutarimu

Nr. 1482 „Dėl 2014–2020 metų nacionalinės pažangos programos patvirtinimo“, 2 prioriteto „Veikli ir solidari visuomenė“ 2.2 tikslo „Didinti bendruomenių ir nevyriausybinių organizacijų vaidmenį“ uždavinius.

II SKYRIUS

VEIKSMŲ PLANO TIKSLAS IR UŽDAVINIAI

4. Veiksmų plano tikslas – stiprinti nevyriausybines organizacijas, vienijančias Lietuvos Respublikos nepriklausomybės gynėjus ir kitus nukentėjusius nuo 1991 m. sausio 11–13 d. ir vėliau vykdytos SSRS agresijos asmenis, siekiant plėtoti jų veiklą.

5. Veiksmų plano uždavinys – sudaryti sąlygas veikti nevyriausybinėms organizacijoms, vienijančioms Lietuvos Respublikos nepriklausomybės gynėjus ir kitus nukentėjusius nuo 1991 m. sausio 11–13 d. ir vėliau vykdytos SSRS agresijos asmenis, ir įgyvendinti veiklas, skirtas šių nevyriausybinių organizacijų narių ir jų šeimos narių bendravimui, savitarpio pagalbai plėtoti, savanorystei skatinti, istorinei atminčiai liudyti ir išsaugoti, šių organizacijų instituciniam stiprinimui, informacijos apie šių organizacijų veiklą sklaidai vykdyti, pilietiniams, kultūriniams renginiams organizuoti, informacijai ir patirties mainams, organizacijų narių įsitraukimui į visuomenės gyvenimą skatinti.

III SKYRIUS

LAUKIAMI REZULTATAI

6. Veiksmų plano įgyvendinimo rezultatas – įgyvendintos nevyriausybinių organizacijų, vienijančių Lietuvos Respublikos nepriklausomybės gynėjus ir kitus nukentėjusius nuo 1991 m. sausio 11–13 d. ir vėliau vykdytos SSRS agresijos asmenis, veiklos, skirtos šių nevyriausybinių organizacijų narių ir jų šeimos narių bendravimui, savitarpio pagalbai plėtoti, savanorystei skatinti, istorinei atminčiai liudyti ir išsaugoti, šių organizacijų instituciniam stiprinimui, informacijos apie šių organizacijų veiklą sklaidai vykdyti, pilietiniams, kultūriniams renginiams organizuoti, informacijai ir patirties mainams, organizacijų narių įsitraukimui į visuomenės gyvenimą skatinti.

IV SKYRIUS

VEIKSMŲ PLANO ĮGYVENDINIMAS IR FINANSAVIMAS

7. Veiksmų planas įgyvendinamas 2017–2019 metais.

8. Veiksmų planas finansuojamas iš Lietuvos Respublikos valstybės biudžeto lėšų. Veiksmų plano įgyvendinimo priemonių planas pateikiamas Veiksmų plano 1 priede.

9. Veiksmų plano įgyvendinimo stebėseną vykdo ir įgyvendinimo rezultatus vertina Socialinės apsaugos ir darbo ministerija.

V SKYRIUS

VEIKSMŲ PLANO ĮGYVENDINIMO VERTINIMO KRITERIJAI

10. Veiksmų plano įgyvendinimo vertinimo kriterijai ir jų reikšmės pateikiami Veiksmų plano 2 priede.

––––––––––––––––––––––––––

Priedų pakeitimai:

A1-545_1pr

Priedo pakeitimai:

Nr. A1-645, 2017-12-22, paskelbta TAR 2017-12-27, i. k. 2017-21170

Pakeitimai:

1.

Lietuvos Respublikos socialinės apsaugos ir darbo ministerija, Įsakymas

Nr. A1-645, 2017-12-22, paskelbta TAR 2017-12-27, i. k. 2017-21170

Dėl Lietuvos Respublikos socialinės apsaugos ir darbo ministro 2016 m. rugsėjo 30 d. įsakymo Nr. A1-545 „Dėl Nevyriausybinių organizacijų, vienijančių Lietuvos Respublikos nepriklausomybės gynėjus ir kitus nukentėjusius nuo 1991 m. sausio 11–13 d. ir vėliau vykdytos SSRS agresijos asmenis, stiprinimo 2017–2019 metų veiksmų plano patvirtinimo“ pakeitimo